OpenLLM-France/wikimedia huggingface dataset:
# Andró d'Efes

Andró d'Efes (en grec antic: Ἄνδρων, en llatí: Andron) fou un escriptor efesi que va escriure un llibre sobre els set savis de Grècia i que possiblement es titulava Τρίπους (trípode). El llibre l'esmenten Diògenes Laerci, Climent d'Alexandria, Foci, l'enciclopèdia Suides i altres.

## Referències

* ↑ 2.Andron a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 173
# Anna Rossell Ibern

Anna Rossell Ibern (Mataró, 1951) és filòloga, crítica literària, gestora cultural i escriptora: poesia, novel·la, microrelat, teatre. Professora de llengua alemanya en l'Institut Goethe i a l'Escola Oficial d'Idiomes de Barcelona. Professora i investigadora de la llengua i la literatura alemanyes a la Universitat Autònoma de Barcelona fins a desembre de 2009.

## Obra
### Poesia

* 2010- La ferida en la paraula ISBN 978-84-95705-97-6
* 2011- Quadern malià / Cuaderno de Malí ISBN 978-84-614-9962-5
* 2011- La Veu per companya ISBN 978-84-615-0516-6
* 2013- Àlbum d'Absències ISBN 978-84-941025-0-9
* 2015- Alma escarchada / Ànima gebrada / Suflet înghețat ISBN 978-606-13-2366-1 (Antología, Editura PIM, Rumanía)
* 2015- Auschwitz-Birkenau. La prada dels bedolls / La pradera de los abedules ISBN 978-84-943138-2-0
* 2015- Auschwitz-Birkenau. La prada dels bedolls / La pradera de los abedules eBook Kindle-Amazon
* 2021- Us deixo el meu llegat per si algun dia... Oratori en XVII cants ISBN 978-84-120854-2-6
* 2021- Os dejo mi legado, por si algún día... Oratorio en XVII cantos ISBN 978-84-120854-3-3

### Novel·la

* 2011- Mondomwouwé ISBN 978-84-614-9964-9
* 2012- Aquellos años grises (España 1950-1975) ISBN 978-84-939881-1-1
* 2020- Barcelona, aquellos años. El despertar de una conciencia ISBN 978-84-135-0587-9
* 2020- Barcelona, aquells anys. El despertar d'una consciència ISBN 978-84-135-0599-2

### Llibres de viatge

* 2006- Mi Viaje a Togo ISBN 9788495705365

### Dramatúrgia

* 2016- SIUATL - Historia de México a través de tres generaciones de mujeres mexicanas (Work in progress) - (castellà)
* 2018- SIUATL - De huidas, guerrillas y fandangos (En coautoria) - (castellà)

### Traduccions

* 1987- El Elegido ISBN 978-84-350-1675-9 (Der Erwählte, de Thomas Mann)
* 1989- Thomas Mann y los suyos ISBN 978-84-7223-128-3 (Thomas Mann und die Seinen, de Marcel Reich-Ranicki)
* 1993- ¡Happy birthday, turco! ISBN 978-84-88455-03-1 (Happy birthday, Türke!, de Jakob Arjouni)

### Altres

* 1996- Manual de Traducción: Alemán/Castellano ISBN 9788474325539

## Referències

* ↑ «Universitat Autónoma de Barcelona. Departament de Filologia anglesa i de germanística. Consultat el 01 de febrero de 2018.».

## Enllaços externs

* Anna Rossell Ibern - Lloc web oficial
# Anna Rosenfeld Vilalta

Anna Rosenfeld Vilalta (Barcelona, 1987), és periodista i analista de xarxes socials.
Va estudiar periodisme a la Universitat Autònoma de Barcelona i va cursar el màster en Comunicació Política a la mateixa universitat. Està especialitzada en comunicació 2.0. Va treballar com a redactora a Crònica.cat, i ha fet d'assessora de comunicació i community manager, gestionant les xarxes socials, de diverses empreses i projectes com Initec o LetsBonus Barcelona. Des del gener de 2013 és la responsable de la comunicació online de l'Assemblea Nacional Catalana. Gestiona els perfils oficials de l'ANC a les xarxes socials, difonent el seu missatge i potenciant la seva presència, ja sigui a Facebook i Twitter com també des de fòrums i plataformes de debat.
Anna Rosenfeld ha estat autora de diferents llibres, un dels més recents és 17:14 L'hora Del Poble.

## Referències

* ↑ Gordillo, Saül. Sobirania.cat. Barcelona: Crea't Edicions, 2014, p. 189. ISBN 9788494277207.
* ↑ «17:14 L'hora Del Poble», 2013. Arxivat de l'original el 2016-03-03. [Consulta: 28 març 2015].
# Anna Rossinelli

Anna Rossinelli (Basilea, 20 d'abril 1987) és una cantautora suïssa, cantant del trio Anne Claire.
L'11 de desembre 2010 va guanyar la final suïssa de les seleccions per a Festival de la Cançó d'Eurovisió (Die grosse Entscheidungs Show) amb la canço In Love for a While escrita per David Klein i per tan va tenir l'oportunitat de representar el seu país al Festival de la Cançó d'Eurovisió 2011 a Düsseldorf, Alemanya.
El 10 de maig de 2011, durant la semifinal de la competició, Anna Rossinelli classifica Suïssa per a la final, per primera vegada des del 2006. Tot i això, ocupa la 25a i l'última posició de la final.

## Referències

* ↑ «Italiancharts».
* ↑ Escudero, Victor. «Switzerland has chosen Anna Rossinelli». Unió Europea de Radiodifusió. [Consulta: 11 desembre 2010].
# Ankhesenpepi III

Ankhesenpepi III (ˁnḫ n=s Ppj, "La seva vida pertany a Pepi") va ser una reina egípcia de la VI dinastia. Era una esposa del rei Pepi II, que probablement era el seu oncle. Era filla de Nemtiemsaf I i va rebre el nom de la seva àvia, Ankhesenpepi I.
Ankhesenpepi en jeroglífic :
Els seus títols coneguts eren els següents:
* Dona del Rei (hmt-niswt)
* Filla del Rei (z3t-niswt)
Ankhesenpepi III va ser enterrada en una piràmide propera a la del seu avi Pepi I, trobada per Audran Labrousse l'any 2003. La part principal del seu sarcòfag era de pedra sorrenca i estava encastat al terra de la cambra funerària. La tapa del sarcòfag estava feta de granit rosa.

## Referències

* 1 2 Dodson i Hilton, 2004, p. 72-76.
* ↑ Verner, 2014.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Verner, Miroslav. The Pyramids (en anglès). Atlantic Books Ltd, 2014. ISBN 9781782396802.
# Anterius

Anterius (en francès Anterrieux) és un municipi francès, situat a la regió d'Alvèrnia-Roine-Alps, al departament de Cantal. Està situat a l'Aubrac.

## Referències

* ↑ proposat per la secció local de l'IEO
Viccionari
# Ari

«Ari» té aquests significats:
* Ari, membre del grup humà dels aris (poble)
* Ari o Arri, fundador de l'heretgia ariana
* Ari Vatanen (Tuupovaara, Finlàndia, 1952), corredor de ral·lis finès, posteriorment polític i membre del Parlament Europeu
* Ari Hjelm (Tampere, Finlàndia, 1962), futbolista finès
* Ari Freyr Skúlason (Reykjavík, Islàndia, 1987), futbolista islandès
* Ari-Pekka Liukkonen (Pieksämäki, Finlàndia, 1989), nedador finès
* ARI Database for Nearby Stars o ARICNS, base de dades astronòmica d'estels
* ARI de Macedònia, és a dir, Antiga República Iugoslava de Macedònia, nom amb què l'ONU reconegué l'estat de Macedònia del Nord entre 1993 i 2018

## Vegeu també

* Aris
* Ària
* Arri (desambiguació)
# Arnau Julià i Bonmatí

Arnau Julià i Bonmatí (Anglès, la Selva, 1974) és un bomber, alpinista i corredor de muntanya i ultrafons català.
Bomber de professió, forma part del equip de rescat de la Generalitat de Catalunya del Grup de Recolzament d'Actuacions Especials (GRAE), és un veterà corredor de fons i de muntanya i utrafons especialitzat en l'ultratrail. Gràcies a la seva tasca professional, també està força vinculat a la muntanya i a l'escalada. De jove es dedicà molt a escalar en roca. El 2006 va formar part d'una expedició a l'Everest amb alpinistes de Girona, en què un company va fer cim i ell es va quedar a 8.350 metres, sense oxigen, i anant sol, va decidir baixar.
Entre els seus reptes aconseguits en aquest camp esportiu es troba el d'haver completat l'any 2011 dues vegades la travessa de Carros de Foc en menys de 24 hores, concretament amb un temps de 23 hores, 59 minuts i 40 segons. Dos anys després d'aconseguir aquest repte, el 2013, Arnau Julià guanya la TDS (Sur les Traces de les Ducs de Savoie), la primera proba de la 11a Ultra-Trail du Mont-Blanc (UTMB) amb un crono de 15h09', una prova que es desenvolupà en un recorregut de 119 quilòmetres de longitud i 7.250 metres de desnivell positiu acumulat. Aquest mateix any també es convertí en campió de Catalunya de curses d'Ultraresistència, després de quedar segon en l'Ultra Trail de Barcelona, una prova que va començar a Sitges i va tenir un recorregut de 114 quilòmetres i un desnivell de 5.000 metres. L'any 2014 aconseguí el repte de completar l'ascens a 11 pics de més de 3.000 metres en menys de 30 hores.

## Referències

* ↑ «Arnau Julià, ante todo buena cara». Revista Desnivel, 19-10-2010 [Consulta: 16 juliol 2022].
* ↑ «Arnau Juliá completa dos veces Carros de Foc en menos de 24 horas». Revista Desnivel, 04-08-2011 [Consulta: 16 juliol 2022].
* ↑ «El atleta catalán consigue el record estratosférico de correr dos veces seguidas Carros de Foc en menos de 24 horas, exactamente en 23 horas 59 minutos y 40 segundos!». Revista Trail, 2011 [Consulta: 16 juliol 2022].
* ↑ «Arnau Julià gana la TDS, primera prueba de la 11ª UTMB, con un crono de 15h09'». Run&Walk, Periódico digital, 30-08-2013 [Consulta: 16 juliol 2022].
* ↑ «Arnau Julià, campió català de llarga distància». El Punt Avui, 29-04-2013 [Consulta: 16 juliol 2022].
* ↑ «L'ultrafondista Arnau Julià aconsegueix en 29 hores i 25 minuts el repte de fer els 11 cims catalans de més de 3.000». Corporació Catalana de Mitjans Audiovisuals, 17-07-2014 [Consulta: 16 juliol 2022].
* ↑ «Arnau Julià hace historia al coronar los 11 tres miles de Catalunya en 29 horas». Sport, 25-07-2014 [Consulta: 16 juliol 2022].
* ↑ García, Andrés «Arnau Juliá corona 11 'tresmiles' en menos de 30 horas». Marca, 14-07-2017 [Consulta: 16 juliol 2022].
# Arquelau de Macedònia

Arquelau (en llatí Archelaus en grec antic Ἀρχέλαος "Arkhélaos") fou fill il·legítim del rei Amintes III de Macedònia amb Gigea.
Junt amb els seus germans Arquideu (o Arrideu) i Menelau es va enemistar amb el seu mig germà Filip (Filip II de Macedònia). Un dels germans va morir per causa de Filip, i els altres dos, entre ells Arquelau, es van escapar a Olint, provocant segons Justí la guerra olíntia (349 aC) que va acabar amb la conquesta de la ciutat el 347 aC. Els dos prínceps van sercapturats per Filip i executats.

## Referències

* ↑ Archelaus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 261
# Aqüeducte de la Rambla dels Molins

L'Aqüeducte de la Rambla dels Molins també anomenat aqüeducte medieval de Biar és un aqüeducte a Biar a la província d'Alacant al País Valencià, situat a l'est de la carretera de Banyeres de Mariola al sortir del poble en direcció nord.
Va ser construït per l'arquitecte gironí Pere Compte al segle xv en estil gòtic, amb dos arcs ogivals i un de mig punt. L'objectiu era salvar el desnivell de la rambla dels Molins i regar els camps a l'altre costat. Va ser construït en pedra, encara que també alterna el totxo de fang cuit. A la seua base hi ha pilars i contraforts per contrarestar les puntuals crescudes de la riera. El primer esment escrit data del 1490.
Està catalogat com bé immoble de rellevància local i ha sigut integrat en el sender turístic Camí del Cid.

## Referències

* ↑ «Aqüeducte Ogival » Biar, bellesa interior» (en castellà). Turismobiar.com. Arxivat de l'original el 2016-10-08. [Consulta: 20 novembre 2016].
* ↑ «Nivel de Protección Monumental» (en castellà). Catalogo de Bienes y Espacios Protegidos. [Consulta: novembre 2016].
* ↑ «Acueducto de Biar». www.caminodelcid.org. [Consulta: 20 novembre 2016].

## Enllaços externs

* Aqüeducte Ogival Arxivat 2016-10-08 a Wayback Machine. Turismobiar.com
* Acueducto Ojival de Biar Arxivat 2016-11-21 a Wayback Machine. Turismo Alicante Interior (castellà)
# Apogon novemfasciatus

Apogon novemfasciatus és una espècie de peix de la família dels apogònids i de l'ordre dels perciformes.

## Morfologia

Els mascles poden assolir els 10 cm de longitud total.

## Distribució geogràfica

Es troba a l'est de l'Índic i al Pacífic.

## Referències

* ↑ AQUATAB.NET
* 1 2 FishBase (anglès)

## Bibliografia

* Cuvier, G. & A. Valenciennes. 1828. Histoire naturelle des poissons. Tome second. Livre Troisième. Des poissons de la famille des perches, ou des percoïdes. Hist. Nat. Poiss. v. 2: i-xxi + 2 pp. + 1-490, Pls. 9-40.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Armèn Takhtadjan

Armèn Leònovitx Takhtadjan (en rus, Армен Леонович Тахтаджян) (Xuixí 10 de juny de 1910 – 13 de novembre de 2009), va ser un botànic armeni, especialitzat en l'evolució de les plantes, la seva taxonomia i la biogeografia. També es va interessar per la morfologia de les plantes amb flors, la paleobotànica, i la flora del Caucas.
Takhtadjan també va desenvolupar el sistema de les regions florístiques.

## Algunes obres

* A. Takhtadjan (1967). Система и филогения цветкорых растений (Systema et Phylogenia Magnoliophytorum). Moscou: Nauka.
* A. Takhtadjan, Th.J. Crovello i A. Cronquist (1986). Regions florístiques del món.
* A. Takhtadjan (1991). "Evolutionary Trends in Flowering Plants
* A. Takhtadjan (1997) Diversity and Classification of Flowering Plants
* A. Takhtadjan (2009). Flowering Plants. Springer Verlag.

## Referències

* ↑ Yarshater, Ehsan. Encyclopaedia iranica (en anglès). Routledge & Kegan Paul, 2001, p. 47. ISBN 0933273568.

## Enllaços externs

* Stevens, William K. «Armen Takhtajan; Botanist Plans Survey of World's Flowers». The New York Times, 06-04-1993 [Consulta: 26 octubre 2008].
* Takhtajian in Great Soviet Encyclopedia
* The parting with Armen Takhtajan Arxivat 2010-01-17 a Wayback Machine.. Photo-report on the site of the Komarov Botanical Institute. (rus)
# Aristides de Samos

Aristides (grec antic: Αριστείδης, llatí: Aristides) va ser un astrònom de l'antiga Grècia natural de l'illa de Samos.
És esmentat per Varró en la seva obra titulada Hebdomades, on l'utilitza com a autoritat per recolzar la seva opinió segons la qual la Lluna completa el seu circuit en 28 dies exactament. Aquest text de Varró, perdut, és citat per Aulus Gel·li.

## Referències

* ↑ Smith, William. «Aristeides». A: A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 297.
* ↑ Aulus Gel·li. Noctes Atticae III,10
# Atanasi III

Atanasi III (en grec Ἀθανάσιος Γ') va ser patriarca de Constantinoble dues vegades, la primera l'any 1634, i l'altra el 1652.
Havia nascut a Réthimno, a Creta, i es va distingir per la seva educació. Durant vint-i-sis anys va viure al Monestir d'Arkadi, que aleshores es trobava sota domini de la república de Venècia. Coneixia bé la filosofia i parlava el grec antic, el llatí, l'hebreu, l'àrab i l'italià. Destacava per ser bon orador i bon poeta.
Va ser elegit patriarca de Constantinoble el mes de març de 1634, quan va ser destituït Ciril Lucaris. No es coneix la durada d'aquest primer patriarcat, ja que al cap de poc temps Ciril Lucaris va recuperar la seu patriarcal i Atanasi va fugir a Terra Santa. Va voler anar a Roma per aconseguir el suport del papa i recuperar el càrrec de patriarca. L'any 1635 era a Venècia, acusant d'heretge a Ciril Lucaris, amb la indiferència de la Cúria Romana.
L'any 1639 el patriarca Parteni I el va nomenar metropolità de Tessalònica. Des de l'any 1643 va residir a Moldàvia, on es va guanyar el recolzament dels governats del país i amb la seva ajuda va tornar a ser patriarca de Constantinoble l'any 1652, però només va mantenir el càrrec quinze dies, ja que el van obligar a dimitir. Va marxar a Rússia i a Moscou va ser molt ben rebut. Va morir a l'abril de l'any 1654. L'Església Ortodoxa el va considerar sant, i celebra la seva festa el dia 2 de maig.

## Referències

* ↑ «Ἀθανάσιος Γ'» (en grec). Ecumenical Patriarchate of Constantinople. [Consulta: 4 agost 2023].
* ↑ «Ὁ Ἅγιος Ἀθανάσιος ὁ Πατελλάριος» (en grec). Μεγας Συναξαριστης. [Consulta: 4 agost 2023].
# Atanasi I de Constantinoble

Atanasi I (1230-28 d'octubre del 1310) fou patriarca ecumènic de Constantinoble dues vegades, des del 1289 fins al 1293 i des del 1303 fins al 1309. Nasqué a Adrianòpolis i morí a Constantinoble. Fou nomenat patriarca per l'emperador Andrònic II Paleòleg. S'oposà a la reunió de les esglésies grega i romana i promulgà una reforma eclesiàstica que suscità l'oposició del clergat. El 1293 dimití, però el 1303 fou restaurat al càrrec amb un gran suport popular. Tanmateix, a principis del 1310 els clergues favorables a la reunió de les esglésies el forçaren a retirar-se.
A l'Església Ortodoxa és considerat sant i la seva festivitat es commemora el 28 d'octubre.

## Referències

* ↑ Gran Sinaxarista: (grec) Ὁ Ὅσιος Ἀθανάσιος ὁ Α’ Πατριάρχης Κωνσταντινουπόλεως. 28 Οκτωβρίου. ΜΕΓΑΣ ΣΥΝΑΞΑΡΙΣΤΗΣ.
# Atanasi II Keleles

Atanasi II Keleles va ser patriarca d'Alexandria de l'any 490 fins a la seva mort el 496.
Era miafisita o monofisista, i va succeir Pere Monge, que tenia les mateixes creences, quan va morir. Els bisbes, els ancians i el poble van escollir-lo pel càrrec «perquè sabien de l'ortodòxia de la seva fe», diu l'Església Ortodoxa Copta, que el considera sant. Durant el seu patriarcat, que va durar set anys, la situació religiosa es va mantenir en calma.

## Referències

* ↑ «Athanasius II». Previous patriarchs. Patriarchate of Alexandria. [Consulta: 31 agost 2023].
* ↑ «The Departure of pope Athanasius the Second, the Twenty-Eighth Patriarch of the See of St. Mark». Synaxarium. copticchurch.net. [Consulta: 31 agost 2023].
# Associazione Sportiva Dilettantistica Sorrento 1945

L'Associazione Sportiva Dilettantistica Sorrento 1945 és un club de futbol italià de la ciutat de Sorrento (Nàpols), a la Campània. Va ser fundat el 1945 i actualment participa a la Sèrie D, corresponent al quart nivell de competició del sistema de lligues del futbol italià.

## Història

El club va ser fundat el 1945 com a SS Sorrento Calcio de la mà d'exatletes i dirigents del primer conjunt sorrentí, el Nazario Sauro 1929. El 1971, el Sorrento va aconseguir el seu primer i - fins avui - únic ascens a la Sèrie B. Va romandre un sol any en la categoria de plata italiana, jugant de local a l'Estadi San Paolo de Nàpols.
Després d'uns anys de decadència, el conjunt va desaparèixer el 2016, i fou refundat el mateix any com a ASD Football Club Sorrento, de la fusió de l'equip de futbol sala Atlètic Sorrento i el Sant'Antonio Abate. El 2017, va assumir el nom actual i l'any següent va ascendir a la Sèrie D.

## Referències

* ↑ «La storia del Sorrento Calcio» (en italiano). sorrentocalcio.net. Arxivat de l'original el 24 de juliol de 2011. [Consulta: 23 agost 2020].
* ↑ «Comunicato Ufficiale n. 11 del 3 agosto 2017» (en italiano). figc-campania.it, 03-08-2017. [Consulta: 23 agost 2020].
* ↑ «Il Sorrento vince lo spareggio e vola in serie D» (en italiano). sorrentopress.it, 28-04-2018. [Consulta: 23 agost 2020].

## Enllaços externs

* Pàgina oficial (italià)
# Aspidoras rochai

Aspidoras rochai és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 4 cm de llargària total.

## Distribució geogràfica

Es troba a Sud-amèrica: Brasil (Ceará).

## Referències

* 1 2 «Aspidoras rochai» (en anglès). FishBase. Froese, Rainer; Pauly, Daniel (editors).

## Bibliografia

* Ihering, R. von. 1907. Diversas especies novas de peixes nemathognathas do Brazil. Notas preliminares. Rev. Mus. Paulista (N. S.) v. 1 (fasc. 1): 13-39.
# Atlético Sport Aviação

L'Atlético Sport Aviação, sovint conegut com a Aviação o ASA, és un club de futbol de la ciutat de Luanda, Angola.
Va ser fundat el 1953. Fou un dels clubs més destacats del país abans de la independència amb el nom d'Atlético de Luanda. Posteriorment passà a un segon nivell fins finals dels 90, quan guanyà la copa de 1995. Els seus colors són el taronja i el negre.

## Palmarès

* Lliga angolesa de futbol:
** 2002, 2003, 2004
** 1965, 1966, 1967, 1968 (campió colonial)
* Copa angolesa de futbol:
** 1995, 2005, 2010
* Supercopa angolesa de futbol:
** 1996, 2003, 2004, 2005, 2006, 2011

## Jugadors destacats

* Yamba Asha

## Referències

* ↑ «Colors del club». rsssf.com. [Consulta: 16 desembre 2017].
* ↑ «O Atlético Sport Aviação (Asa) conquistou o primeiro título» (en portuguès). ANGOP.com, 21-10-2002. [Consulta: 6 Dec 2014].
* ↑ «O Atlético Sport Aviação(ASA) sagrou-se pela segunda vez consecutiva campeão nacional» (en portuguès). ANGOP.com, 24-11-2003. [Consulta: 14 Dec 2014].
* ↑ «Angola/Soccer: ASA Win Third National Title». ANGOP.com, 27-10-2004. [Consulta: 14 Dec 2014].
* ↑ «Soccer: Kadima Goal Gives ASA Victory In Angola Cup». ANGOP.com, 12-11-2005. Arxivat de l'original el 7 de març 2016. [Consulta: 23 novembre 2014].
* ↑ «ASA win Angola League Cup». ANGOP.com, 12-11-2010. Arxivat de l'original el 7 de març 2016. [Consulta: 23 novembre 2014].
* ↑ «O Atlético Sport Aviação (ASA) conquistou a Supertaça d'Angola» (en portuguès). ANGOP.com, 08-02-2003. Arxivat de l'original el 29 de novembre 2014. [Consulta: 22 novembre 2014].
* ↑ «The Athletic Sport Aviation (ASA) has won the Angola Super Cup». ANGOP.com, 08-02-2004. Arxivat de l'original el 29 de novembre 2014. [Consulta: 22 novembre 2014].
* ↑ «Football: ASA Win Angola´s Super-Cup». ANGOP.com, 07-02-2005. Arxivat de l'original el 13 de febrer 2016. [Consulta: 22 novembre 2014].
* ↑ «Football: Soccer: ASA Win Angola Super-Cup». ANGOP.com, 22-02-2006. Arxivat de l'original el 29 de novembre 2014. [Consulta: 22 novembre 2014].
* ↑ «ASA beat Interclube, win Super Cup». ANGOP.com, 07-03-2011. Arxivat de l'original el 29 de novembre 2014. [Consulta: 22 novembre 2014].
# Azuchi-machi

Azuchi-machi (安土町) és un barri del districte urbà de Chūō, a la ciutat d'Osaka, capital de la prefectura homònima, a la regió de Kansai, Japó.

## Geografia

El núcli principal del barri és el carrer Azuchi (安土町通, Azuchi-dōri) on hi han les botigues i establiments principals on en l'antiguitat ja s'hi van instal·lar els comerciant de la província d'Ōmi, actual prefectura de Shiga. Pel barri passa el riu Higashi-Yokobori. El terme del barri té forma rectangular i allargada, limitant al nord amb el barri de Bingo-machi, al sud i a l'oest amb el de Hon-machi i l'est amb Hon-machi-Bashi.

### Sub-barris

El barri compta amb tres sub-barris:
* Azuchi-machi 1 chōme (安土町一丁目)
* Azuchi-machi 2 chōme (安土町二丁目)
* Azuchi-machi 3 chōme (安土町三丁目)

## Història

Es creu que el nom del barri prové de que a la zona hi havien els negocis dels comerciants de l'antiga vila d'Azuchi (actual Ōmi-Hachiman) de la província d'Ōmi, actual prefectura de Shiga. Els orígens del barri es remunten a l'any 1618, però no va ser fins al 1872 quan se creà el barri amb el seu nom actual i format per quatre sub-barris, que serien reduïts als tres actuals l'any 1989, quan passà a formar part del recentment creat districte de Chūō. Des de 1879 fins al 1989, el barri va formar part del ja desaparegut districte de Higashi.

## Transport
### Ferrocarril

El barri no disposa de cap estació de ferrocarril, però les més properes són les estacions de Honmachi i Sakaisuji-Honmachi del metro d'Osaka.

### Carretera

* Autopista d'Osaka-Kobe (Hanshin)
* Nacional 25
* Prefectural 102 (Sakaisuji)

## Referències

* ↑ https://www.post.japanpost.jp/cgi-zip/zipcode.php?pref=27&city=1271280&cmp=1
* ↑ https://www.post.japanpost.jp/cgi-zip/zipcode.php?pref=27&city=1271280&id=107578
* ↑ https://minchizu.jp/osaka/o-chuo.html
* ↑ https://map.yahoo.co.jp/address?ac=27128&az=MQ
* ↑ «安土町通». 船場ナビ. [Consulta: 30 setembre 2018].